საქართველოს ეკონომიკისა და მდგრადი განვითარების მინისტრის 

ბრძანება №1-1/1874
2010 წლის 1 დეკემბერი
ქ. თბილისი

„საქართველოს ეკონომიკური განვითარების სამინისტროს სისტემაში სტაჟირების გავლის წესის დამტკიცების შესახებ” საქართველოს ეკონომიკური განვითარების მინისტრის 2010 წლის 12 მარტის №1-1/320 ბრძანებაში ცვლილებების შეტანის თაობაზე

„ნორმატიული აქტების შესახებ” საქართველოს კანონის მე-20 მუხლის მე-4 პუნქტის შესაბამისად, ვბრძანებ:


მუხლი 1
 „საქართველოს ეკონომიკური განვითარების სამინისტროს სისტემაში სტაჟირების გავლის წესის დამტკიცების შესახებ” საქართველოს ეკონომიკური განვითარების მინისტრის 2010 წლის 12 მარტის №11/320 ბრძანებაში (სსმ III, 12.03.2010წ., №27, მუხ. 409) შეტანილ იქნეს შემდეგი ცვლილებები:

1) ბრძანების სათაური ჩამოყალიბდეს შემდეგი რედაქციით: 

„საქართველოს ეკონომიკისა და მდგრადი განვითარების სამინისტროს სისტემაში სტაჟირების გავლის წესის დამტკიცების შესახებ”.
2) ბრძანების პრეამბულა ჩამოყალიბდეს შემდეგი რედაქციით:
„საქართველოს ეკონომიკისა და მდგრადი განვითარების სამინისტროს დებულების დამტკიცების შესახებ” საქართველოს მთავრობის 2004 წლის 10 სექტემბრის №77 დადგენილებით დამტკიცებული საქართველოს ეკონომიკისა და მდგრადი განვითარების სამინისტროს დებულების მე-8 მუხლის მე-3 პუნქტის „ს” ქვეპუნქტის შესაბამისად,”.
3) ბრძანების პირველი პუნქტი ჩამოყალიბდეს შემდეგი რედაქციით: 

„1. დამტკიცდეს თანდართული საქართველოს ეკონომიკისა და მდგრადი განვითარების სამინისტროს სისტემაში სტაჟირების გავლის წესი.”.
4) ბრძანებით დამტკიცებული „საქართველოს ეკონომიკური განვითარების სამინისტროს სისტემაში სტაჟირების გავლის წესის სათაური ჩამოყალიბდეს შემდეგი რედაქციით: 

„საქართველოს ეკონომიკისა და მდგრადი განვითარების სამინისტროს სისტემაში სტაჟირების გავლის წესი”.
5) ბრძანებით დამტკიცებული „საქართველოს ეკონომიკური განვითარების სამინისტროს სისტემაში სტაჟირების გავლის წესი”-ს პირველი მუხლი ჩამოყალიბდეს შემდეგი რედაქციით: 


„მუხლი 1 
ეს წესი განსაზღვრავს საქართველოს ეკონომიკისა და მდგრადი განვითარების სამინისტროს ცენტრალურ აპარატში, საქართველოს ეკონომიკისა და მდგრადი განვითარების სამინისტროს ტერიტორიულ ორგანოებსა და სამინისტროს საქვეუწყებო დაწესებულებებში (შემდგომში – სამინისტრო) სტაჟირების გავლის წესს.”.
6) ბრძანებით დამტკიცებული „საქართველოს ეკონომიკური განვითარების სამინისტროს სისტემაში სტაჟირების გავლის წესი”-ს დანართი №1-ს სათაური ჩამოყალიბდეს შემდეგი რედაქციით: 
„საქართველოს ეკონომიკისა და მდგრადი განვითარების სამინისტრო – განაცხადი სტაჟირების გავლის შესახებ”;

7) ბრძანებით დამტკიცებული „საქართველოს ეკონომიკური განვითარების სამინისტროს სისტემაში სტაჟირების გავლის წესის დანართი №1-ის მე-12 პუნქტი ჩამოყალიბდეს შემდეგი რედაქციით:
„12. საქართველოს ეკონომიკისა და მდგრადი განვითარების სამინისტროს რომელ სტრუქტურულ ქვედანაყოფში გსურთ სტაჟირების გავლა. მიუთითეთ სამი სტრუქტურული ქვედანაყოფი პრიორიტეტის მიხედვით.”. 

8) ბრძანებით დამტკიცებული „საქართველოს ეკონომიკური განვითარების სამინისტროს სისტემაში სტაჟირების გავლის წესის დანართი №2 ჩამოყალიბდეს შემდეგი რედაქციით: 

 „დანართი №2

	საქართველოს ეკონომიკისა და მდგრადი განვითარების სამინისტრო

სტაჟირების გავლის დამადასტურებელი

მ ო წ მ ო ბ ა

გადაეცა

––––––––––––––––––––––––––––––––––––––––––
(სახელი, გვარი)

მასზე, რომ მან 20 წლის „ „ ––––– დან 20 წლის „ „ –––––––– მდე

გაიარა სტაჟირება

––––––––––––––––––––––––––––––––––––––––––––––––––––––
(სამინისტროს სტრუქტურული ქვედანაყოფი)

თარიღი „ „ ––––––––– 20 წ.

––––––––––––––––––– –––––––––––––––––––––––
უფლებამოსილი თანამდებობის პირების ხელმოწერა

მოწმობა გაიცა „საქართველოს ეკონომიკისა და მდგრადი განვითარების სამინისტროს სისტემაში სტაჟირების გავლის წესის დამტკიცების შესახებ“ საქართველოს ეკონომიკისა და მდგრადი განვითარების მინისტრის 2010 წლის                  №1-1/320 ბრძანების შესაბამისად



                                                                                                                            “.


მუხლი 2 
ბრძანება ამოქმედდეს გამოქვეყნებისთანავე. 
მინისტრის პირველი მოადგილე  ა. კეკელია

